Osa 4: Maailmankuvan uudelleenmuodostaminen
Olenko ollut kristitty koko ikäni? En vielä. Odotan sitä.
Toimiessani pastorina tein paljon sielunhoitotyötä.
Pyysin usein henkilöä katsomaan kättäni -
ja kertomaan, mitä hän näkee.
Henkilö sanoi näkevänsä käden, ison käden.
Sitten hän sanoi näkevänsä sormenkynnet.
Sanoin: "Ei tässä kädessä ole sormenkynsiä."
Henkilö katsoi minua kuin hoopoa.
Kysyin: "Pidätkö minua tyhmänä? Sormissani ei ole kynsiä!"
Tällä hetkellä en näe sormenkynsiä.
Tätä totuuden ulottuvuutta on vaikea ymmärtää.
Maailmassa tapahtuu koko ajan asioita, -
joista meillä ei ole tietoa.
Olisi helppoa päätellä, etteivät ne tapahdu oikeasti, -
koska niitä ei ole nähnyt.
Muistan, kun menin naimisiin. Meillä oli uskonnollinen tausta.
Avioliiton alkuaikana löysimme Kristuksen.
Sanottiin, että mies on perheen pää.
Sen vuoksi oletin, että minun on tuotava oikea näkemys joka asiaan.
Oikea näkemys oli tietenkin minun näkemykseni.
Kasvoin ja aloin sietää vaimoni näkemyksiä.
Kasvoin lisää ja aloin arvostaa niitä.
Lopuksi aloin pyytää häneltä mielipiteitä.
Sitä tajuaa, että toisen näkemys on samanarvoinen kuin omakin.
Oletko huomannut, että puolison näkemys eroaa aina hieman omastasi?
Totuudella on tämä ulottuvuus.
Sen vuoksi on olemassa neljä evankeliumia.
Ne kertovat samoista asioista hieman eri tavalla.
Syynä on se, että samoille tapahtumille on 4 eri todistajaa.
Kuvitellaanpa esimerkiksi tulipalo, joka tuhoaa koko korttelin.
Neljä lehteä uutisoi tapahtumasta.
Uutistoimittajat seurasivat tapahtumia korttelin eri puolilta.
Kertomukset poikkeavat toisistaan. Toimittajat näkivät eri asioita.
Kristuksen suuruuden kuvaamiseen tarvittiin neljä evankeliumia.
Ne auttavat meitä saamaan kokonaiskäsityksen.
Jeesusta kuvataan messiaanisena Kuninkaana, -
kärsivänä palvelijana ja Jumalan Poikana.
Ne ovat kaikki totta.
Jeesuksen suuruuden kuvaamiseen tarvitaan kaikki neljä.
Ne valaisevat meille Jumalan suuruutta.
Olen saanut tiukan norjalaisen kasvatuksen.
Kun poikani kaatui ja sai naarmun polveensa, -
sanoin luonnostaan: "Nouse ylös ja ole mies."
Vaimoni Joanne sanoi: "Lapsiparka."
Kumpi näkemys on oikea? Tavallaan molemmat.
Kun aviovuosia kertyi ja kasvoimme yhdessä, -
saatoin suhtautua poikani naarmuihin sanomalla: -
"Nouse ylös, lapsiparka."
Vaimoni sanoi: "Lapsiparka, nouse ylös."
Saimme vaikutteita toisiltamme.
Olimme kuin punainen ja vihreä massapallo, -
joista ajan myötä muovautui yksi pallo.
Olemme kaikki yhtä Kristuksessa.
Jokaisella ihmisellä on maailmankuva.
Ihminen tietää vain sen maailman, jossa hän elää.
Se vaikuttaa kieleen, kulttuuriin ja kaikkeen muuhun.
Jokainen muovaa oman yksilöllisen todellisuuskuvan.
Se on erilainen verrattuna muihin.
Maailmankuva on otaksuma tai olettamus, joka meillä on -
tietoisesti tai tiedostamatta maailman kokonaisuudesta.
Olen saanut matkustella maailman eri kolkissa.
Luultavasti vanhin ja ehkä suosituin maailmankuva -
on animismi eli henkiuskonto.
Se on hyvin yleistä kolmannen maailman heimokulttuureissa, -
mutta sitä esiintyy kaikkialla, myös yliopistojärjestelmässämme.
Animismiin liittyy aina jokin yliluonnollinen voima.
Se ei tavallisesti ole persoonallinen eikä lähestyttävä.
Animistit uskovat luojajumalan olemassaoloon, -
mutta he palvovat persoonattonta voimaa.
Voimaa voidaan ohjailla. Se vaikuttaa ihmisen elämään.
Sitä varten tarvitaan poppamiehiä, shamaaneja ja noitatohtoreita, -
jotka pyrkivät ohjailemaan henkimaailmaa.
Henkimaailmassa voi olla vainajahenkiä ja eläinhenkiä.
Henget vaikuttavat koko yhteiskuntaan.
Luentomonisteesta käy ilmi, -
että henkimaailma ja aineellinen maailma ovat yhteydessä toisiinsa.
Esimerkiksi monet brasilialaiset sanovat olevansa katolisia, -
mutta käytännössä 85 prosenttia heistä on spiritistejä.
Tilanne on samanlainen melkein kaikkialla kolmannessa maailmassa.
Monet uskovat Kristukseen, mutta jatkavat henkien palvontaa.
Kristinusko merkitsee heille ikuista elämää, -
syntien anteeksiantoa, häitä tai hautajaisia.
Ongelmissa he kääntyvät noita- tohtorien ja poppamiesten puoleen.
Hinduismia pidetään eräänä maailman vanhimmista uskonnoista.
Hinduismi syntyi noin 1500 eKr.
Tämä suuntaus on kehittynyt ajan saatossa.
Se suhtautuu hyvin suvaitsevaisesti eriäviin näkemyksiin.
Länsimaissa se voi kuulostaa hyvin oudolta.
Länsimainen ajattelu pohjautuu aristoteeliseen logiikkaan.
Jos A on sama kuin B ja B on sama kuin C, A on C.
Hindulaisuudet eivät pidä sitä itsestään selvänä.
Puhuin erään miehen kanssa. Hän kannatti luovaa älykkyyttä.
Minusta hänen näkemyksensä eivät olleet johdonmukaisia.
Hän väitti yhtäältä jotakin, ja toisaalta toista.
Minusta väitteet kumosivat toisensa
Mies sanoi, että hänellä on uskoa hyväksyä molemmat väitteet.
Se on hyvin luovaa, mutta ei kovin tieteellistä eikä älykästä.
Monet meistä pitävät Jumalaa ylivertaisena siihen nähden.
Se tuntuu meistä länsimaisista oudolta, -
mutta sellaisiin käsityksiin törmää kaikkialla.
Kristityille Jumala on ainakin toivottavasti rationaalinen Jumala.
Hän on määrännyt luonnonlait, jotka ovat loogisesti johdonmukaisia.
Ne ovat järjellisesti ymmärrettävissä.
Kristinusko on aina nojautunut siihen.
Toinen intialainen oppi on ayurveda, -
joka kasvattaa suosiotaan USA:ssa.
Sen ykköshahmo on Deepak Chopra.
Aiemmin vaikutti Maharishi Mahesh Yogi.
Hänen kehittämänsä transsendenttinen meditaatio -
sai suurta suosiota myös Yhdysvalloissa.
Ihmettelen, miksi länsimaiset haluavat vastaanottaa suuntauksia -
tutkimatta lainkaan niiden vaikutuksia.
Muistan, miten 1960-luvulla monet hurahtivat kommunismiin.
Sanoin heille: "Menkää kommunistimaihin katsomaan," -
"miten hyvin tuo filosofia toimii!"
Samoin filosofioiden hedelmät ovat näkyvissä nyky-Intiassa.
Niiden näkeminen voisi hätkähdyttää monia.
Luulen, että länsimaissa on jonkinlainen tyhjiö.
Olen kirjoittanut erään lääkärin kanssa oppaan -
Raamatun näkökannasta vaihtoehtoiseen lääketieteeseen.
Noin 30 vuotta sitten USA:ssa oli kolme yliopistoa, -
joiden opinto-ohjelmassa oli jotakin henkisyyteen viittaavaa.
Nyt niitä on yli 70. Valitettavasti se on huono asia, -
sillä melkein kaikki niistä pohjautuvat idän filosofioihin.
Ne leviävät yliopistoihin ja hoitojärjestelmään.
Monien taustalla vaikuttaa kiinalainen taolaisuus.
Sekin on filosofia. Se perustuu lähinnä esivanhempien palvontaan.
Nämä kaikki filosofiat uskovat, -
että on olemassa jonkinlainen aistittavissa oleva energiakenttä.
Tämä näkyy mm. jininä ja jangina.
Ne eivät merkitse hyvää ja pahaa, vaan kahta vastakkaista voimaa.
Kumpikaan ei ole parempi kuin toinen.
Kiinalaisessa lääketieteessä uskotaan, -
että kehossa on energiavirtoja. Energiaa kutsutaan qiksi.
Kehossa on 12 pääenergiakanavaa.
Hoidoissa keskitytään kehon energiakenttiin.
Hoitomuotoja ovat mm. akupunktio ja erilaiset hieronnat.
Ne yleistyvät hurjaa vauhtia.
Mutta mitä ne oikein ovat?
Onko se persoonatonta energiaa?
Miten nykylääketiede suhtautuu siihen?
Voidaanko hoitomuotoja arvioida tieteellisesti?
En olisi vuosia sitten uskonut, että näillä hoitomuodoilla -
olisi jonakin päivänä tällainen vaikutus seurakuntaan -
ja että monet hurahtavat niihin tuntematta niiden taustoja.
On kiinnostavaa seurata, mihin tämä kaikki johtaa.
Myös länsimaisella maailmankuvalla on osasyynsä tähän tilanteeseen.
En tehnyt tästä kaaviota, koska sen laatiminen on lähes mahdotonta.
Se on panteismia. Se tunkeutuu kaikkialle.
Se ei tunne mitään rajoja.
Moderni länsimainen maailmankuva on se, -
johon meistä useimmat olemme kasvaneet.
Länsimaisen maailmankuvan mukaan asia on joko tosi tai epätosi.
Henkimaailma joko on tai ei ole olemassa.
Se joko vaikuttaa aineelliseen maailmaan tai sitten ei.
Eräs antropologi puhui poissuljetun kolmannen laista.
Se on tuntematon ajatus kahdelle kolmasosaa maailmasta.
Siinä henkinen ja luonnollinen maailman erotetaan toisistaan.
Sen mukaan henkisyys käsittää esimerkiksi Jumalan ja enkelit.
Luonnollinen maailma on erillään siitä.
Nämä kaksi maailmaa eivät ole kosketuksissa.
Tämä ajatus on vaikuttanut myös kristikuntaan.
Se on luonut deistisen käsityksen Jumalasta.
Sen mukaan Jumala on luonut kaiken, mutta ei puutu tapahtumiin -
eikä jokapäiväiseen elämäämme. Ihmisen on selviydyttävä yksin.
Käytännössä puolet länsimaisesta kristikunnasta kannattaa tätä.
Ihmiset käyvät kirkossa sunnuntaisin palvomassa Luojaa.
Sen jälkeen jatketaan arkirutiineja ilman Jumalaa.
Se on deismiä, ei teismiä.
Deisti myöntää Jumalan olemassaolon, -
mutta Jumala on hänelle käytännössä persoonaton ja merkityksetön.
Hän voi olla matkalla ikuisuuteen, mutta ei mitään muuta.
Rationalismi ja naturalismi -
kumpuavat länsimaisesta humanismista.
Kaikelle löytyy järkiperäinen, luonnollinen selitys.
Itse vartuin tällaisessa käsityksessä.
Kävin kirkossa tunnollisesti.
Omaksuin kristinuskon moraalikäsitykset.
Tutustuin henkilökohtaisesti Jeesukseen vasta, kun olin yli 20.
Silti pidin itseäni kristittynä.
Menin armeijaankin siinä uskossa.
Kävi ilmi, etten ollut kristitty. Sitten löysin Kristuksen.
Opiskelin avaruusteknologia- insinööriksi.
Oletin, että kaikella on jokin luonnollinen selitys.
Ajattelin, että Jumala on luonut maailman ja me tutkimme sitä.
Sellainen ajatus sopi kristilliseen näkemykseeni.
Oma taustani on aika mielenkiintoinen.
Minulla oli länsimainen, rationaalinen maailmankuva.
Kun tutustuin Kristukseen, tajusin, että maailmankuvani oli väärä.
Aloin ymmärtää, että elämme langenneessa maailmassa.
Raamattukoulussa kuulin opetusta Jumalan valtakunnasta.
Olin hyvin innostunut.
Elän tässä langenneessa maailmassa taistellen lihaa vastaan, -
kunnes Jeesus tulee. Aloitin työt seurakunnassa.
Minua vaivasi se, etten osannut vastata kaikkiin kysymyksiin.
Uskoin, että Jeesus oli vastaus kaikkeen.
Ongelmatilanteissa rukoilimme, keskustelimme ja luimme Raamattua.
En silti nähnyt vapautumista tai läpimurtoa.
Minut kutsuttiin opettajaksi teologiseen oppilaitokseen.
Ryhdyin opettamaan tämänkaltaisista asioista, -
maailmankuvan ongelmista, Jumalasta ja pimeyden voimista.
Huomasin, että koulutus- taustassani oli eräs puute.
Kukaan ei ollut puhunut pimeyden valtakunnasta -
tai tämän maailman ruhtinaasta.
Taistelu käydään henkivalloissa.
En tiedä, miksei sitä opetettu.
Kun valmistuin seminaarista, olin hyvin innoissani -
Jumalan valtakunnasta ja sen tuomista eduista.
Jeesus istui valtaistuimella. Tykkäsin saarnata siitä.
Pidin aiheesta kerran pitkähkön luentosarjankin.
Siunatkoon niitä kuulijaparkoja.
Olin laatinut ison kasan luentomonisteita.
Eräänä yönä nousin ylös. Taisin olla vielä unessa.
Nostin patjaa ja hamusin kädelläni patjan alta.
Vaimoni kysyi: "Mitä teet?" Sanoin: "Etsin Jumalan valtakuntaa"
Sitten havahduin hereille.
Menin vessaan. Palattuani vaimoni kysyi: "Löytyikö se?"
Sanoin löytäneeni istuimen.
Käsitykseni ovat nyt muuttuneet, vihdoinkin.
Voimme lukea Raamatusta, että jo Paratiisissa vastustaja oli läsnä.
Läpi Raamatun jatkuu tuo sama taistelu -
Jumalan valtakunnan ja pimeyden valtakunnan välillä, -
Kristuksen ja Antikristuksen välillä, -
valheprofeettojen ja Jumalan profeettojen välillä, -
Totuuden Hengen ja valheiden isän välillä.
Paha on pettänyt maailman.
Todellisuuden ymmärtäminen edellyttää Jumalan näkökulmaa.
Rationalismi ja naturalismi ovat hiljalleen tulossa alas.
Kaikki käsittävät, että jotakin puuttuu.
Syntyi postmodernismi.
Se hallitsee länsimaista ajattelua, -
etenkin korkeasti koulutettujen keskuudessa.
Nietzsche kirjoitti jo kauan sitten: "On monenlaisia silmiä."
"On siis monenlaisia totuuksia."
"Siitä johtuu, ettei ole totuutta."
Postmodernismi ei tee eroa ajattelun tai tekojen välillä.
Jos kyseenalaistaa ihmisen tekoja, kyseenalaistaa häntä ihmisenä.
Ydinajatus on se, ettei ole olemassa absoluuttista totuutta.
Totuus on se, mitä itse kukin pitää totena.
Sen kritisoiminen tarkoittaa suvaitsemattomuutta.
Se on kulttuurimme ongelma.
Se ei näytä korjaantumisen merkkejä. Päinvastoin.
Meillä on Jumalan Sana.
Tämä järkyttää ei-uskovia. Olemme muka suvaitsemattomia.
Joskus oli muotia mainostaa Yksi tie -ajatusta sormi pystyssä.
Älä pyytele anteeksi sitä, että on vain yksi tie.
Se on totta kaikilla muilla elämänalueilla.
Tietokone toimii vain yhdellä tavalla.
Voit kokeilla muita käyttötapoja.
Aloitin MacIntoshin tietokoneilla.
Sitten hankin toisenmerkkisen tietokoneen.
Olisin halunnut käyttää sitä aiemmin oppimallani tavalla.
Opin pasianssin nopeasti, mutta muu oli taistelua.
Tietokone toimii yhdellä tietyllä tavalla.
Paina näppäimiä satunnaisessa järjestyksessä. Se on helpompaa.
Tuloksena on pötyä.
Tietokoneella on valmistaja.
Jos lukee käyttöoppaan, koneella pystyy tekemään vaikka mitä, -
jos noudattaa käyttöoppaan ohjeita.
Sama pätee meihin.
Meillä on Luoja. Meidät on luotu tarkoitusta varten.
Hän on antanut meille elämänohjeita.
Moni luulee omaa tietään oikeaksi, vaikka se on kuoleman tie.
Uskovat pitävät Jumalaa Luojana. Meille on annettu ohjekirja.
Jumala on kertonut, keitä olemme ja miten meidän kuuluu elää.
Jos kulkee omia teitään, seinä nousee vastaan ennen pitkää.
Jumalan tie on oikea.
Alkukirkkoa kutsuttiin aluksi 'tienä'.
Jeesus on tie.
Hän on totuus ja elämä.
Kaiken kaaoksen ja eri uskomusten keskellä on valonpilkahdus.
Jumala itse on ilmestynyt Sanana ja Persoonana, -
Jeesuksena Kristuksena.
Millainen on Raamatun maailmankuva? Mitä meille opetetaan?
Tämä on kasvun paikka.
Minulle se ainakin oli sitä.
Kohtasin maailman. Jumala sanoo, -
että on olemassa pimeyden valtakunta -
ja että maailma on pahan vallassa.
On helppo uskoa, että elämme langenneessa maailmassa.
Joka puolella on rikollisuutta ja rappiota.
Olin opettajana seminaarissa, kun Los Angelesissa oli mellakat.
Ne olivat kauheita aikoja.
Luennoin Los Angelesissa. Kaupunki oli kuin sota-alue.
Alueella oli poikkeustila. Se tuntui uskomattomalta.
Yhteiskunnan kaikki rakenteet kaatuivat.
Mellakka ei rajoittunut pelkästään slummialueille.
Ryöstelyn kohteeksi joutui myös yliopiston kampusalue.
Olin puhumassa kaupungin keskustassa mustille pastoreille.
Se oli valo kaiken pimeyden keskellä.
Jopa uutisissa sanottiin, että ainoastaan kirkko toimii oikein.
Kuulin sen ensi kertaa, vieläpä Los Angelesissa.
Kaikkien hermot olivat kireällä.
Erään opiskelijan vanhempien toimitilat olivat palaneet.
Käskin häntä menemään kotiin.
Eräs opiskelija kertoi, että häntä oli osoiteltu aseella.
Olin puhumassa keskustan slummikortteleissa.
Eräällä kristityllä pariskunnalla oli siellä kirjakauppa.
Ihmiset olivat tulleet suojaamaan kauppaa.
Jumala oli varjellut heitä.
Eräs pastori kysyi, miksei Jumala puutu tähän.
Miksei Hän lopeta tätä?
Maailmassa on rikollisuutta, rappiota, sotia.
Miksi Jeesus ei ole tullut takaisin?
Seurasin keskustelua.
Hän sanoi: "50 vuotta sitten Hän katsoi pimeyden valtakuntaa."
"Hän näki minut."
"Jos Jeesus olisi tullut tuolloin, olisin joutunut Helvettiin."
"Kuinka monella teistä on veli, serkku, naapuri, työtoveri," -
"joka ei tunne Herraa?"
"Haluatteko, että Hän tulee takaisin nyt?"
Jumala on valtavan kärsivällinen.
Hänelle tuhat vuotta on yksi päivä.
Aikaan sidotun ihmisen on vaikea ymmärtää ikuisuutta.
Ilosanoma pitää julistaa kaikille kansoille. Sitten tulee loppu.
Se voi tapahtua elinaikanamme.
Meillä on Internet ja tiedonvälityskanavat, -
joilla voidaan tavoittaa miljoonia ihmisiä.
Onko henkimaailma yhteydessä luonnolliseen maailmaan?
Yli 25 prosenttia Markuksen evankeliumin parantumisista -
voidaan pitää vapautumisena hengellisistä ongelmista.
Ihmisillä voi olla psykosomaattisia sairauksia, -
jotka ovat henkisten tekijöiden synnyttämiä.
Room. 8. luvussa sanotaan, että Henki luo elämää.
Kun ihminen sopii asiansa Jumalan kanssa -
ja alkaa toimia Jumalan tarkoittamalla tavalla, -
eläminen Jumalan tarkoittamalla tavalla ja Jumalan voima -
tervehdyttää myös hänen kehoaan.
Maailmat eivät ole erillään.
Raamatun 'taivaallisella' ei tarkoiteta Plutoa tai Marsia, -
vaan hengellistä valtakuntaa, joka on osa kokonaistodellisuutta.
Mekin olemme osa sitä.
Se ei ole jossakin tuolla kaukana, vaan tässä, keskellämme.
Hengen maailmassa ei ole luonnollisia rajoja.
Sitä ei voi käsittää luonnollisen maailman ehdoilla.
Seinät tai kehomme iho ei pidättele sitä.
Sen vuoksi tarvitaan Jumalan sotavarustusta.
Varustuksen tarkoitus on estää jotakin tunkeutumasta kehoon.
Meitä kehotetaan valppauteen, sillä Paholainen vaanii meitä.
On olemassa vain yksi, joka sopii Jumalan maailmaan.
Se on Jumala.
Eivät enkelit eikä varsinkaan Paholainen.
Tuossa maailmassa on vain Jumala. Saatana on luotu.
On vain yksi Jumala, joka on ilmoittanut itsensä -
Isänä, Poikana ja Pyhänä Henkenä.
On olemassa myös enkelien maailma.
Enkelit voivat esiintyä ihmishamoisina.
Demonit sen sijaan eivät pysty ottamaan ihmisen hahmoa.
Maailma, jossa elämme, on pimeyden ruhtinaan vallassa.
Kristuksessa meillä on täysi suojavarustus.
Mutta langenneella maailmalla on vaikutuksia rooliimme.
Puhumme siitä myöhemmin, mutta se tarkoittaa, -
että meidän tulee taipua Jumalan alaisuuteen ja vastustaa Paholaista
Tämä sanotaan Jaak. 4:7:ssa.
Ongelmien korjaamiseen tarvitaan kokonaisvaltaista näkemystä.
Jumala on luonut luonnollisen maailman.
Ilmestystieto ja tiede eivät ole törmäyskurssilla.
Tiede pyrkii ymmärtämään ja ohjaamaan luotua maailmaa.
Jos uskosi on tiedekirjoissa, luepa 50 v. sitten kirjoitettua kirjaa.
Se vaikuttaa nykyään lähinnä vitsikirjalta.
Käsityksemme ovat laajentuneet, ja ne laajenevat edelleen.
Ainoa asia, joka on pitänyt pintansa, on Jumalan Sana.
Voivatko kaikki uskomukset olla samanarvoisesti tosia?
Ovatko jälleensyntymisen ja humanismin opit oikeassa?
Vai onko elämää kuoleman jälkeen? Entäpä viimeinen tuomio?
Ne eivät voi olla kaikki tosia.
Olette tänään täällä, koska olette päättäneet seurata Jumalan Sanaa.
Uskomme, mitä Jumala sanoo maailmasta, meistä ja roolistamme.
Älkää siis seuratko maailman tarjoamia filosofioita, -
elleivät ne ole yhtäpitäviä Kristuksen kanssa.
Jokaisella ihmisellä on oma maailmankuvansa.
Seuraavaksi puhumme mielen uudistamisesta.
Viisaus on asioiden tarkastelua Jumalan näkökulmasta.
Rukoillaan.
Isä, kiitos Kirjasta, Jumalan Sanasta, jalkojemme lampusta.
Ilman sitä olisimme eksyksissä maailmassa -
ja kaikissa näkemyksissä, joita se tarjoaa totuutena.
Olet Totuus. Olet tie ja elämä. Rakastamme Sinua siksi.
Kiitämme siitä Jeesuksen nimessä.